איזה סוג של שעווה הוא הכי טוב להסרת שיער ברזילאית?
הקפידו לבחור בשעווה איכותית וקשיחה שתידבק באופן ממוקד לשערות המיותרות במקום להתפזר על העור ולגרות אותו. על מדפי החנויות תמצאו שעווה מיוחדת להסרת שיער הערווה. הרצועות הקטנות האלה יאפשרו לכן לבצע את המשימה הרגישה הזאת במינימום זמן, כאב ומאמץ.שוב, לדעתי בפעם הראשונה מומלץ ללכת על בטוח ולפנות לאנשי מקצוע שעושים את זה כבר שנים רבות. קוסמטיקאית מוסמכת תעשה את כל העבודה במקומכן ותבטיח שהכל יעבור בצורה חלקה ומושלמת. תוכלו להירגע, לצפות בשקט מהצד וללמוד איך עושים את זה כמו שצריך.
he
האם אפשר להשתמש ברצועות שעווה להסרת שיער ברזילאית?
אם מדובר על שעווה קרה, אז התשובה היא שלילית. סוג השעווה הזה פחות מתאים להתמודדות עם שיער הערווה העבה והגס. במיוחד אם אתן מורטות את השיער במפשעה בפעם הראשונה, עדיף להימנע משעווה קרה. נשים מיומנות ומנוסות יותר שהתרגלו לתהליך הזה ועושות אותו בעיניים עצומות יכולות להשתמש גם בשעווה קרה, אבל זה ייקח המון זמן להיפטר מכל השערות הלא רצויות.רצועות שעווה קרה מתאימות לאזורים רחבים יותר ותתקשו להשתמש בהן במקומות צרים ומוגבלים כמו המפשעה. הן יתמודדו בצורה טובה יותר עם תיקונים, ליטושים ונגיעות קטנות. אז אם כבר הורדתן את רוב השיער העודף ואתן רוצות להיפטר במהירות מכמה שערות סוררות ועקשניות בקו הביקיני או ברגליים, שעווה קרה תעשה את העבודה.עם זאת, שעווה קרה בכלל לא מתאימה לשעווה ברזילאית מלאה, אז במקום ללכת עם הראש בקיר, עדיף שתקצרו עד כמה שאפשר את הסבל שלכן.
he
האם השיער שלי יכול להיות ארוך מדי עבור שעווה ברזילאית?
אכן כן. אורך השיער המושלם לביצוע שעווה ברזילאית הוא 6 מילימטר (באורך של גרגיר אורז). אם תזניחו את האזור ותתנו למצב לצאת משליטה, תהליך הסרת השיער יהפוך לחוויה מכאיבה ומאתגרת במיוחד. באיזו תדירות צריך לבצע את הסרת השיער באזור האינטימי? כמובן שלא מדובר במדע מדויק והמון תלוי בקצב ואופי צמיחת השיער שלכן. אבל, עדיף לחכת לפחות עשרה ימים מהגילוח האחרון שלכן. חלק מהנשים מחכות שבועיים לפני שהן מסירות מחדש את השיער, אבל מדובר בפרק זמן ארוך מדי, במיוחד אם השיער שלכן צומח במהירות.
he
האם צריך לגזום את שיער הערווה לפני שעושים שעווה ברזילאית?
מומלץ לקצר את את השיער באזור האינטימי לפני שאתן מסירות אותו לגמרי עם שעווה, פשוט בגלל שזה הרבה יותר קשה להתמודד עם שיער ארוך ופראי. אם תגזמו את השיער לאורך קצר יותר, אתן תהפכו את החיים שלכן להרבה יותר פשוטים ותחסכו לעצמכן לא מעט כאב ומאמץ, אז ממש לא כדאי להתעצל בקטע הזה.
he
מה ההבדל בין שעווה ברזילאית לבין הסרת שיער עם סוכר?
גם הסרת שיער בסוכר תעשה עבודה מעולה באזור האינטימי. במקום ללכת על המובן מאליו ולהשתמש בשעוות דבורים, סוכר מומס יעניק תוצאות טובות ויאפשר לכן למרוט את שיער הערווה מבלי לצאת מהבית. עם זאת, השיטה הזאת דורשת לא מעט ניסיון ומיומנות, אז לפני שאתן מנסות אותה, עדיף שתנסו להשתמש בעיסת הסוכר על הרגליים שלכן ולבדוק עד כמה אתן מסתדרות עם המשימה הזאת.
he